19/01/2016 | Administración LocalMunicipal
As Pontes de García Rodríguez
Secretaría
Decreto 2438/2015, do 23 de decembro, complementario ao Decreto 1251/2015, do 03 de xullo, de delegación de competencias da Alcaldía nos membros da Xunta de Goberno Local e de delegacións especiais

Con este anuncio faise público que mediante Resolución número 2438/2015, do 23 de decembro, a Alcaldía deste concello ditou un decreto complementario ao decreto 1251/2015, do 03 de xullo, de delegación de competencias nos membros da corporación municipal. O texto íntegro deste decreto é o seguinte: ANTECEDENTES: O día 24/05/2015 tiveron lugar as eleccións municipais, convocadas mediante Real decreto 233/2015, do 30 de marzo (BOE núm.77 do 31/03/2015). En data 13/06/2015, constituíuse o Concello, polo que é preciso establecer a nova organización municipal. Mediante decreto número 1245/2015, do día 02 de xullo, designáronse os membros da Xunta de Goberno Local e as Tenencias de Alcaldía. Co decreto 1251/2015, do 03 de xullo, a Alcaldía delegou competencias nos membros da Xunta de Goberno Local e noutros concelleiros. Este decreto publicouse no BOP número 130 do día 13/07/2015. Non obstante, considérase pertinente realizar novas delegacións nos concelleiros delegados designados no decreto 1251/2015, e, nalgúns casos, introducir precisións nas delegacións contidas no citado decreto. FUNDAMENTOS XURÍDICOS Polo tanto, ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 da Lei 5/1997, do 22 de xullo, de administración local de Galicia; nos artigos 14 e 15 do Regulamento orgánico municipal (ROM publicado no BOP nº 179, do 06/08/2001); e nos artigos 43 apartados 3.4 e 5, 44 e 45 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), RESOLVO: 1º) Delegar no concelleiro Antonio Alonso Román concelleiro-delegado da Área de Facenda, Patrimonio, Urbanismo e Servizos, con carácter xeral a facultade de resolver mediante actos administrativos que afecten a terceiros nas seguintes materias: a) Facenda: · Recoñecer as exencións, bonificacións ou reducións tributarias que podan corresponder en aplicación das leis tributarias ou das ordenanzas fiscais municipais. b) Urbanismo: · Dentro da competencia delegada no Decreto 1251/2015, do 03 de xullo, relativa ao outorgamento, autorización, transmisión e declaración de caducidade das licenzas de taxi, debe entenderse comprendida a autorización de cambios de vehículos e calquera outro acordo que sexa preciso para a xestión das incidencias que podan xurdir no ámbito desta actividade. · Dentro da competencia delegada no Decreto 1251/2015, do 03 de xullo, relativa a incoación, adopción de medidas provisionais, designar instrutor e resolver os expedientes sancionadores en materia de actividades e urbanísticas, debe entenderse incluídas as relativas ao incumprimento de calquera normativa sectorial, como pode ser a relativa a horarios de apertura e peche de espectáculos e establecementos públicos na Comunidade Autónoma de Galicia, medio ambiente, vertidos, ruídos, sanidade. c) Patrimonio: · A representación do concello nos actos de sinatura de actas de expropiacións que sexan realizadas por outras administracións. · Tramitar, resolver e adoptar calquera tipo de acordo nos expedientes de xestión e administración dos animais mostrengos, segundo o disposto na Lei 07/2012, do 28 de xuño, de montes de Galicia, no Decreto 142/2012, do 14 de xuño, polo que se establecen as normas de identificación e ordenación zoosanitaria dos animais equinos en Galicia, ou normas que as substitúan, e demais normativa de aplicación. · Respecto das delegacións efectuadas no Decreto 1251/2015, do 03 de xullo, en materia de patrimonio, relativas ás concesións sobre bens de dominio público e calquera tipo de dereito real sobre o patrimonio municipal cando a súa duración non exceda de catro anos, debe entenderse que se inclúe tamén a autorización de calquera tipo de actos de transmisión, prórroga e extinción das respectivas concesións e dereitos. d) Servizos · No decreto 1251/2015, do 03 de xullo, delegouse nesta concellaría a facultade de resolver mediante actos que afecten a terceiros calquera dos expedientes tramitados pola Concellaría delegada especial de Servizos, Medio Rural e Seguridade Cidadá. Esta delegación comprende en particular os seguintes asuntos: - As autorizacións ou denegacións das licenzas administrativas para a tenza de animais potencialmente perigosos. - Ditar os actos de trámite cualificados (que decidan directa ou indirectamente o fondo do asunto, que imposibiliten a continuación do procedemento, que produzan indefensión, ou que produzan prexuízo irreparable a dereitos ou intereses lexítimos) e a resolución dos expedientes tramitados ao abeiro da Ordenanza municipal de policía de camiños e vías rurais, ou da que a poda substituír ou complementar. - Ditar as resolucións de inicio dos expedientes sancionadores por presunta infracción ás normas de circulación cometidas en vías urbanas. - Ditar as resolucións de estimación ou desestimación das alegacións, escritos e recursos que se podan interpoñer no ámbito do procedemento sancionador en materia de tráfico, circulación de vehículos a motor e seguridade viaria. - Ditar as resolucións sancionadoras cando se siga o procedemento sancionador ordinario disposto no artigo 81 do texto articulado da Lei sobre tráfico, circulación de vehículos a motor e seguridade viaria, na súa redacción dada pola Lei 18/2009, do 23 de novembro, e a resolución dos recursos de reposición que contra elas procedan. - Declarar a prescrición das infraccións ou sancións no ámbito do procedemento sancionador en materia de tráfico, circulación de vehículos a motor e seguridade viaria, así como a caducidade e o arquivo do procedemento. - A tramitación, o arquivo, a autorización e denegación do uso da tarxeta de estacionamento para persoas con discapacidade, de acordo co previsto na Ordenanza municipal reguladora da expedición de tarxetas de accesibilidade.2º) Delegar en José Alén Álvarez, concelleiro-delegado da Área de Réxime Interno e Recursos Humanos con carácter xeral a facultade de resolver mediante actos administrativos que afecten a terceiros nas seguintes materias: a) Organización interna: · As contestacións que deban ser acadadas nos procedementos iniciados polo Davyd Iain Perrone Perlasia. · Emisión de certificacións que non sexan incardinables noutras concellarías, como poden ser os dos acordos de constitución dos grupos políticos, os relativos a condición de concelleiro. · A tramitación e resolución das peticións de acceso a calquera documentación municipal, Arquivo ou Rexistro de documentos por parte dos concelleiros e concelleiras da corporación. · A competencia prevista no Decreto 1251/2015, do 03 de xullo, relativa á implantación de aplicacións informáticas, debe entenderse referida as que sexan precisas para o funcionamento interno do concello (aplicacións de SIGM, rexistro, TEU, perfil do contratante.). · Acadar os acordos e realizar os trámites pertinentes para garantir o cumprimento da Lei orgánica 15/1999, do 13 de decembro, de protección de datos de carácter persoal. b) Contratación: · Recoñecemento de obrigas relativas a taxas, tributos e sancións doutras administracións públicas. · Dentro da competencia delegada mediante Decreto 1251/2015, do 03 de xullo, relativa á sinatura de actas de recepción, debe entenderse incluída a de representar ao concello en calquera acto de comprobación material das inversións (obras, subministracións ou calquera outra) que se realice a requirimento de calquera administración pública. c) Persoal: · Outorgar as axudas de socorro, xubilación, gastos de sepelio e axudas de estudo.3º) Delegar en María Montserrat García Chavarría, concelleira delegada da Área de Atención, Participación cidadá e Desenvolvemento Local con carácter xeral a facultade de resolver mediante actos administrativos que afecten a terceiros nas seguintes materias: a) Participación veciñal. · A xestión dos Centros para a Modernización e Inclusión Tecnolóxica e a adopción dos acordos precisos para garantir o seu adecuado funcionamento. · A xestión de calquera páxina web municipal e das diversas redes sociais (facebook, twitter, twenty.) e a adopción dos acordos precisos para a procura do seu bo funcionamento. b) Radio e Televisión locais. · A tramitación e resolución de calquera autorización ou permiso que poda ser precisa para o funcionamento deste servizo e dos servizos de telecomunicacións da Policía Local.4º) O réxime das delegacións contidas neste decreto é o mesmo que o referido no Decreto 1251/2015, do 03 de xullo.5º) Desta resolución darase coñecemento ao Pleno da Corporación na primeira sesión que este celebre, notificándose persoalmente aos concelleiros designados, para a súa aceptación expresa ou tácita, segundo dispón o artigo 114.1 do ROF, e publicarase no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do citado regulamento. As Pontes de García Rodríguez, 23 de decembro de 2015 (asinado)” As Pontes de García Rodríguez, 11 de xaneiro de 2016 O concelleiro delegado de Réxime Interno e Recursos Humanos José Alén Álvarez